לק"י כ באדר א תשע"ו

סכנת השקיעה בעולם הרחלי 

האם אפשר להיות קדוש ולהישאר נורמלי?
להיות חופשי בלי לעשות כל מה שבא לי
להתבגר ולהישאר טוטאלי?
להתאבד על החלום באופן רציונאלי? (חנן בן ארי, איזון)

פתיחה: בעקבות דיבורי האר"י בשבוע שעבר מצורפים דיבורים חשובים של מוהר"ן. האם וכיצד הם מתייחסים לאשר כתב האר"י? 
ליקוטי מוהר"ן נד: כִּי צָרִיך הָאָדָם שֶׁיִּהְיֶה לוֹ הִסְתַּפְּקוּת
לְהִסְתַּפֵּק מִזֶּה הָעוֹלָם, רַק בַּמֶּה שֶּׁצָּרִיך לוֹ בְּהֶכְרֵחִיּוּת מִזֶּה הָעוֹלָם
וְזֶה מֵחֲמַת שְׁנֵי טְעָמִים
א מֵחֲמַת שֶׁזּאת הַקְּדֻשָּׁה הַמְּלֻבֶּשֶׁת בְּעִסְקֵי הָעוֹלָם הַזֶּה הוּא בְּחִינַת רַגְלִין: "עֲוֹן עֲקֵבַי יְסֻבֵּנִי"
שֶׁהַקְּלִיפּוֹת מְסַבְּבִין אוֹתָהּ תָּמִיד, וְרוֹצִין לִינק מֵהֶם עַל כֵּן הוּא מָקוֹם מְסֻכָּן בְּכֵן צָרִיך לְהִסְתַּפֵּק רַק בְּהֶכְרֵחִיּוּת
וְעוֹד, מֵחֲמַת שֶׁיֵּשׁ עֲבוֹדָה גְּבוֹהָה מִזּוֹ, שֶׁהוּא קְדֻשָּׁה גְּבוֹהָה מִמֶּנָּה וְצָרִיך לַעֲבד הַשֵּׁם יִתְבָּרַך בְּאוֹתָן הָעֲבוֹדוֹת וְהַקְּדֻשּׁוֹת הַגְּבוֹהוֹת מִזֶּה 
[הַיְנוּ, שֶׁאֲפִילּוּ הַצַּדִּיק וְהֶחָכָם שֶׁיֵּשׁ לוֹ מחַ גָּדוֹל עַד שֶׁיָּכוֹל לְהָבִין אֶת הָרְמָזִים שֶׁהַשֵּׁם יִתְבָּרַך מְרַמֵּז לוֹ
בְּכָל דָּבָר בְּכָל יוֹם, אֲפִילּוּ בְּעִסְקֵי חֹל
וְעַל יְדֵי זֶה הוּא יָכוֹל לַעֲבד אֶת הַשֵּׁם יִתְבָּרַך בְּכָל הַדְּבָרִים שֶׁבָּעוֹלָם אֲפִילּוּ בְּעִסְקֵי חֹל
וְאִם כֵּן יִרְצֶה, חַס וְשָׁלוֹם, לַעֲסֹק רַק. בָּזֶה, דְּהַיְנוּ בְּעִסְקֵי חֹל מֵאַחַר שֶׁהוּא יוֹדֵעַ הָרְמָזִים שֶׁיֵּשׁ בָּהֶם
וְיָכוֹל לְהִתְקָרֵב לַעֲבוֹדַת הַשֵּׁם יִתְבָּרַך עַל יָדָם אֲבָל בֶּאֱמֶת אֵינוֹ כֵּן, כִּי אָסוּר לְהַרְבּוֹת בְּעִסְקֵי הָעוֹלָם הַזֶּה אֲפִילּוּ לְמִי שֶׁיּוֹדֵעַ וּמֵבִין הָרְמָזִים הַנַּ"ל מֵחֲמַת שְׁנֵי הַטְּעָמִים הַנַּ"ל
א מֵחֲמַת שֶׁזּאת הָעֲבוֹדָה בְּעִסְקֵי הָעוֹלָם הַזֶּה הוּא מָקוֹם מְסֻכָּן מְאד וְכוּ' כַּנַּ"ל
וְהַב' מֵחֲמַת שֶׁיֵּשׁ קְדֻשָּׁה וַעֲבוֹדָה גְּבוֹהָה מִזֶּה, דְּהַיְנוּ קְדֻשַּׁת הַתּוֹרָה וְהַמִּצְווֹת, וְעַל כֵּן אֲפִילּוּ מִי שֶׁיּוֹדֵעַ הָרְמָזִים הַנַּ"ל הוּא צָרִיך הִסְתַּפְּקוּת, לְהִסְתַּפֵּק מִזֶּה הָעוֹלָם בְּהֶכְרֵחִיּוּת לְבַד כַּנַּ"ל]

א. בעקבות הדברים שראינו בשבוע שעבר באר"י (ע"ח לח, ג) על הצורך המודע לתעדוף של רחל על פניה של לאה בשליש האמצעי דתפארת ("ויאהב יעקב את רחל" כי האהבה יתירה הוא שנתן לה חלק יתר על לאה"); וכן על הצורך ביצירת אהבה מוגברת דווקא ל"את", לריבוי של הקיום ("את לרבות"), היינו לרחל, וזאת הכוונה ב"ואהבת את – "שתאהב לרחל הנק' את" (שעה"כ, ק"ש, ח) - נמשיך בכיוון זה היום. 
בראשית נראה את הדברים אצל רי"א חבר, בפתחי שערים, נתיב פרצוף לאה ורחל, פרק ד:
והנה יראה (תתאה בסוד ספירת החכמה של רחל) הוא מצד רחל שהוא מחזה ולמטה דז"א המנהגת הנבראים... שעיקר הנהגת עוה"ז הוא ע"י הצמצום וכח הגבורות שמזה נמצא הסט"א בעולם, וצריך שם יראה לעמוד נגדו ושלא להתפתות אחר הסט"א ח"ו:
הנה החשש שנשתכנע יותר מדי מרחל. שנתפתה. שנאבֵּד את החלום. שמרוב צמצומים נקרוס אל הסטרא אחרא.
והוא מ"ש, ומקדשי תיראו, דבה תליא יראה כמ"ש מחלליה מות יומת, מאן דעייל לחלל דילה כו', 
כיון שנוקבא עיקרה להוציא הנפרדים ולסדרם כל א' על מדרגותו, שעיקר כח הצמצום וסילוק גילוי הקדושה הוא בנפרדים בבי"ע שעי"ז נמצא כח הסט"א בסוד 'כל הגוים כאין נגדו מאפס ותהו נחשבו לו' ולכן צריך שמירה יתירה שלא להתפתות ח"ו אחר היצה"ר וסט"א שאומר לית דין ולית דיין, שהוא בסוד הנהגה הטבעית ע"י העלם כח קדושה עליונה והשגחתו ית' בפרטות, והוא מסוד כניסת הסט"א ביסוד דנוקבא בחלל דילה שהוא אחיזת הסט"א ע"י מקור הנפתח מהנהגת נוקבא בנפרדים בסוד הסילוק וצמצום וחלל, ודבר זה גורם מיתה ושבירה וביטול ח"ו לאדם שנמשך אחר התהו. 
והוא ממש כמו שורש השרשים בסוד הצמצום והחלל בנקודה מרכזית של א"ס מקומו של עולם מלכות עילאה, שמשם נעשה שורש לגבול שעי"ז יהיה נמצא במדרגה התחתונה כח הצמצום וסילוק הקדושה, וכן למטה במלכות דאצילות במדרגה התחתונה שבה, ששם נתגלה כח סילוק בגילוי בנפרדים להיות מציאות לרע ולסט"א:
ותחלה צריך להתקשר באמונה שהוא קוצו של ד' דאח"ד בעטרת יסוד דדכורא שהוא נגד נקודת ציון שבה, והוא סוד חכמה דנוקבא והיינו גילוי חכמה עליונה של יוצר בראשית, כמ"ש, ה' בחכמה יסד ארץ, יסוד דנוקבא שע"י האמונה בא האדם לידי חכמה, ובתחלה החכמה סתומה, שיודע בדרך כלל שכל הבריאה תלוי בחכמה עליונה ושהכל בסטרא דקדושה ובשביל התורה, וע"י נאמר ראשית חכמה יראת ה', וסוד ראשית הוא נקודת המרכז חלל דילה, שע"י שמתקשר בעמוד האמונה לידע שהכל בחכמה עליונה בסוד אנ"י ה' נאמ"ן לשלם שכר, שהוא אמונ"ה באנ"י דאדנ"י שקשור בד' דאחד בסוד קשר יחוד העליון, שגם הנפרדים שנתגלו ע"י הצמצום תלוים ביחוד שלסוף חזרת הגלגל יחזור הכל ליחודו ית', ובזה נשלם שם אדנ"י. וסוד אנ"י הוא נקודת חלל דילה ששם תליא יראה, כמ"ש, ומקדשי תיראו אנ"י ה', ומקדש"י הוא סוד הקדושה שהוא מתעלם מן הנפרדים:

[והנה עוד מקום שהפתחי שערים מתייחס לאמונה:
פתחי שערים, נתיב פרצופי יעקב ולאה, פרק ז: לאה אשת פרצוף יעקב ונוקבא דיליה, כבר ביארנו ענינה שהיא דכורא של הנוקבא. והיינו, כי גילוי מלכותו ית' לנבראים בממשלתו הוא על ב' דרכים, א' בבחינת ניהוג הטבעי שהוא הנהגה התדירית, והוא שאנו ממליכים אותו ית' ובו תלוי כל עבודתינו בסוד אמונה שבלב, והוא התחלת פרצופה וכתר דרחל שמתחיל מן החזה, וזהו העיקר בכוונת רצונו ית' שנהיה עובדים אותו ית' וממליכים אותו מצד האמונה אף שלא נתגלה מלכותו בעולם, שבזה יתגדל השכר בטוב הבחירה. ולכן רחל היא עיקר הנוקבא עקרת הבית בהנהגה, ולכן היא נוקבא של יעק"ב. אבל לאה הוא גילוי מלכותו ית' מצד אותות כמו שהיה במצרים ולע"ל. ודבר זה אינו אלא לפרקים בעת הצורך, ולכן אין זה נוקבא העיקרית.] 

עד עכשיו ראינו באר"י את הציר ענווה-גאווה במרחב הלאתי אל מול הציר יראה-אהבה במרחב הרחלי. כיצד אתם מבינים את הרכיב החדש – האמונה. מה משמעותה של האמונה. באיזה מרחב היא אכן יכולה להופיע ולפעול? מהם היחסים בין האמונה לאמת (ח'דשים ל'בקרים ר'בה אמונתך?)
וזה מה שנתגלה ליעקב בלכתו לחרן בסוד ויחלום והנה סלם וגו', שהוא פרצוף רחל שגם בהעלם הקדושה בסוד הנהגת הזמן ע"י נוקבא תתאה הכל בהשגחה פרטית, וכמ"ש, והנה אנכי עמך וגו', ולכן כתוב, ויירא ויאמר מה נורא המקום הזה וגו', והוא מקומו של עולם נקודת ציון שבה ששם היה שוכב במקום אבן שתיה... 
וסוד היראה הזאת תלוי בכתר דרחל כמ"ש בכ"מ שכל כתר של כל פרצוף הוא תכלית הרצון שבו, והיינו, שתכלית רצון הנהגת נוקבא העיקרית הוא בהעלם כח יחוד העליון בשביל הבחירה ושיתקשר האדם עי"ז באמונה שהוא יראת ה', והוא בעטרת יסוד דדכורא שהוא במקום כתר דילה, והיינו, שז"א הוא בסוד גילוי הקדושה בסוד החסדים טיפת מ"ד שנותן לנוקבא ורק שניתן בצמצום, וקשור בזה סוד האמונה לישראל ביודעם שהכל בחכמה עליונה ושקשור הכל ביחוד העליון כמ"ש:
ונמצא שכתר דנוקבא ע"ג חכמה דידה שזהו עיקר החכמה בכלל בסדר הנוקבא שיהיה בנין הנפרדים בסילוק וצמצום להיות נקשר באמונה, והוא תלוי ברצון שלה. והרצון הזה הוא מתחיל תיכף בהתחלת סילוק גילוי היחוד והנהגה העליונה שהוא מיד תחת הפרסה שלו, ששם היה צמצום האורות וסילוק הנהגת עוה"ב ולהיות הכל במיזוג המדות בכדי שיהיה נמצא סוד צדיק ורע לו רשע וטוב לו, שעי"ז נמצא מקום לסט"א וליצה"ר ולסוד הבחירה, אבל הוא קשור במקום היחוד, והוא סוד שליש אמצעי של ת"ת דז"א תיכף אחר החזה שהוא כתר רחל שהוא הרצון של הנהגת עוה"ז. והבן מאד:

ב. ראו כעת את דברי השפת אמת לסוכות – איזה צירים נוספים הוא פותח לנו כעת? 
שפת אמת, סוכות, תרמ"ג: כי בר"ה הוא האחדות שמע ישראל כו'. ואז צריכין להתבטל אליו ולא שייך הליכה. וכן ביוהכ"פ הוא בחי' בשכמל"ו. ובסוכות מתחיל ואהבת כו' שיהי' ש"ש מתאהב על ידך כדאיתא בספרי. לכן אז המצוה הליכה. 
ולכן מקריבין ע' פרים על האומות ג"כ התפשטות הקדושה לכל המקומות כנ"ל. ועי"ז זוכין אל הארץ אשר אראך. וכן בסוכה זוכין לרוח הקודש ע"י מצוה זו כנ"ל. ולכן סוכה מלשון יסכה שסכתה ברוח הקודש. וכן כ' בספרים כי סוכה הוא מלשון סוכה ברוח הקודש. היינו ע"י שנבדלים מהטבע כענין צא מדירת קבע שעוה"ז לבנ"י הוא ארעי שעיקר דירתם הוא למעלה. ובימים אלו יכולין בנ"י לצאת מן הטבע. ועי"ז יכולין לראות אור הצפון כנ"ל:

ג. כעת נשוב לאר"י. אחר שדברנו על המאבק בין רחל ללאה ביחס לשליש האמצעי דתפארת, נראה כעת את פרשנות האר"י לחטא המרגלים, כנסיון של לאה ליצור זיקה בלתי אפשרית עם רחל:
ע"ח, לב, פרק ג: ועתה נבאר ענין המרגלים... והענין כי כאשר מתו כל דור המדבר ואת בניהם הקים תחתם ליכנס לא"י אז נתבטלה אותה הארה הנקרא דור המדבר אשת יעקב כלומר, לאה כי ע"י החטאים שעשו דור המדבר נתבטלה ונעלמה הארה זו ונכנסה לפנים תוך שורשה שהוא יסוד דאבא שבתוך הז"א... 
ובזה תבין טעם גדול למיתת משה ודור המדבר ולא נכנסו לארץ כנען ובניהם דרא אחרא נכנסו וזה תימא גדול. והנה בזוהר פרשת בראשית דכ"א ביארו דבניהם היו מסטרא דיהושע דאיהו סיהרא שהוא רומז ברחל נוקבא דז"א והיא הנקראת ארץ ישראל לכן נכנסו שם. ... ובניהם שהיו מזווג רחל וישראל שזכו ליכנס לא"י כי ארץ היא נקבה כנודע וישראל הוא בעלה ז"א וזהו א"י. וזהו ענין אמר משה לישראל לאותן שזכו לא"י ואתם הדבקים בה' אלהיכם, פי' כי ה' אלהיכם הוא הז"א ורחל, והנה דור המדבר לאה לא היתה דבוקה בז"א אבל רחל היא אב"א בהתדבקות גמור עם ז"א עד שצריך נסירה להפרידן כנודע ואמר להם ואתם הדבקים ממש בה' אלהיכם לפי שאתם מבחי' רחל הדבוקה עמו לכן חיים כולם היום לכנוס לא"י שהוא כנגד רחל. אבל דור המדבר אבותיכם תמו כולם ומתו כי אין להם אותו התדבקות ולכן אינם נכנסים לא"י שאינם מבחי' זו וזהו ואתם הדבקים למעוטי אבותיכם: 

פרק ד: ונבאר ענין המרגלים מה היתה כונתן לכנוס לא"י אחר שאינם מבחי' זו כנ"ל וגם משה ע"ה מה עלה בדעתו וגם למה הש"י לא נתרצה בשליחות ההוא וכמארז"ל שלח לך לדעתך אני איני מצוה לך וגם לידע מה הם בחי' מרגלים בעצמם והשליחות והפעולה בעצמה מה עניינה ומי הם יהושע וכלב שהיו בכלל המרגלים ויצאו אח"כ מכללם. 
אבל הענין הוא כי הנה נתבאר שמשה הוא בחי' יסוד אבא שבתוך ז"א מהחזה ולמטה... והיתה כוונתו לתקן גם את רחל אע"פ שהיא מהארת אמא אף בזמן שהארת דור המדבר קיימת ויהיו שתיהן מאירות ותזדווג רחל עם ז"א בסוד ה' בחכמה יסד ארץ כי אבא הנקרא חכמה בטבעו לאהוב את בתו היחידה בין ז' הבנים כנזכר בספר הבהיר. 
ולסבת תקון זה שלח מרגלים ההם אל א"י שהיא רחל כנ"ל והנה המרגלים האלו הם ניצוצי הארת משה יסוד אבא אשר בהאירם ברחל הנקרא א"י נקרא מרגלים שהולכין לרגל ארץ לא להם כי שרשם אינם משם רק מהארת דור המדבר כנ"ל 
וז"ס הפסוק שאמר שלח לך אנשים כלומר משלך כי אנשים אלו שלך... והנה לא עלה בידו תיקון זה כי לא היה אפשר לרחל להתתקן אז ע"י אלו המרגלים בלבד בזמן דור המדבר לכך מתו כולם ולא נכנסו לארץ זולת יהושע וכלב:

ד. לסיום מקורות יודעים יחסית – כיצד אתם מבינים אותם בעקבות דברי האר"י?
מכילתא בשלח יז: "כי קרוב הוא". לא הביאן הקב"ה דרך פשוטה לארץ ישראל אלא דרך המדבר אמר הקב"ה אם אני מביא עכשיו את ישראל לארץ מיד מחזיקים אדם בשדהו ואדם בכרמו והן בטלים מן התורה אלא אקיפם במדבר ארבעים שנה שיהיו אוכלין מן ושותין מי הבאר והתורה נכללת בגופן. 
שפת אמת, שלח, תרמ"ה: בענין נסיון המרגלים. כי הם היו הדור שקיבלו התורה מהר סיני. וכניסת ארץ ישראל הי' תיקון הבריאה כענין שאמרו חז"ל מ"ט פתח בבראשית כח מעשיו הגיד לעמו כו'. וזה הארת התורה שהיא תוך מעשה בראשית והיא מעלה רמה וע"ז נאמר מה רב טובך אשר צפנת... שהרי היו מוכנים לקבלת התורה ברצון שלם שהקדימו נעשה לנשמע ולבחי' א"י הי' קשה להם לבוא. 
ובאמת עדיין הי' הארץ תחת יד כנען ולכן הי' עוד הקליפה מסתרת הקדושה. ולכן נראה כי לא השיגו המרגלים לראות טוב הארץ כדכתיב אם יראו כו' משמע שהמרגלים לא ראוה זולת יהושע וכלב אמרו טובה הארץ כו' אם חפץ בנו כו' ונתנה לנו דייקא. הגם שעדיין אינו בהתגלות הבינו שיש בה טוב הגנוז. אך בה' אל תמרודו כי בודאי אמרו המרגלים אמת כי בהיותם במדבר הי' טוב להם ונראה להם שח"ו יהי' ירידה בכניסתם לארץ. אכן באמת בנ"י נבראו בעולם להעיד על הבורא ית' ולתקן כל הבריאה. וזה הי' צריך להיות המכוון לעשות שליחות ה' בעולם לא לגרמייהו. וממילא כשעושין רצון השי"ת זוכין ביותר שאת גם בכניסתן למדריגה שפלה בעבור כבוד שמו ית'. 
... וזהו שסמך הכתוב מצות חלה לנחמם שלא יקבלו תרעומת המרגלים כי בהיות שבמדבר הי' להם לחם מן השמים ובארץ הי' להם לחם הארץ עכ"ז כתי' והי' באכלכם כו' תרימו כו'. וזה החלק שחל עליו שם שמים מרים כל הלחם והוא חשיב לפניו ית'. וכ' והיה לשון שמחה כשמרימין לחם מן הארץ.
שזה רצונו ית' בבנ"י שבחר לחלקו מן התחתונים עם היות שנשמתן למעלה מן המלאכים הי' שמחה לפניו בירידתן לעוה"ז ולהרים חלק הקדושה מתוך זה התערובות... שזה כחן של ישראל שנשמתן גבוה מאוד ומתלבשין בגופות בעוה"ז וע"י מגביהין הכל. וכן אומרים השם נפשנו בחיים שהיא התורה עה"ח. ולא נתן למוט רגלנו הוא התלבשות בגוף שהיא מדריגה שפילה ונק' רגלנו. ובזו המדריגה נכשלו המרגלים.

